**Edelweiss**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea noastră este ca o gară,

În care nu mai vine niciun tren...

Degeaba înfloresc caişii iară,

În noi ninge si-i totul tern.

Atâtea primăveri ai luat cu tine,

Atâtea ierni în urmă, ai lăsat...

Unde sunt nopțile noastre senine,

De ce te simți atât de vinovat ?

De ce ții fluturii în colivie

Și pescărușii-n lanțuri, i-ai legat ?

Eliberează-i ! Și, cu bucurie

Să punem supărarea la iernat.

Vino ! Ia primul tren, nu sta pe gânduri !

În gară, cu cocori te-oi aștepta.

Tu fură din grădini toți trandafirii

Și nu-ți fie teamă de spini, iubirea mea...

Vino să înflorim din nou, un edelweiss...

Din fulgi de nea, să facem floare de cais

Și, lunecând în viață-n pași de vals

Să împlinim ce-n stele ne-a fost scris.